b'\n_START_ARTICLE_\nNetbrum\n_START_PARAGRAPH_\nNetbrum er en form for st\xc3\xb8j, der optr\xc3\xa6der i elektronisk udstyr som radioer og forst\xc3\xa6rkere. St\xc3\xb8jen stammer elnettets vekselsp\xc3\xa6nding. Brummet kan dels stamme fra enhedernes str\xc3\xb8mforsyning, hvis denne ikke er filtreret ordentligt, eller den kan v\xc3\xa6re induceret fra n\xc3\xa6rliggende elektriske ledninger, der er omgivet af et vekslende magnetfelt. Netbrum har en frekvens svarende til elnettets (50 Hz her i landet og 60 Hz i f.eks. USA) og ofte en del harmoniske. Hvis brummet stammer fra en d\xc3\xa5rligt filtreret str\xc3\xb8mforsyning, f.eks. fordi dennes store filterelektrolytkondensator er t\xc3\xb8rret ud, kan grundfrekvensen v\xc3\xa6re fordoblet. Det sker fordi de vekslende positive og negative halvperioder vendes til udelukkende positive perioder i en brokobling. I forst\xc3\xa6rkere med en udgangstransformator, skal denne helst orienteres, s\xc3\xa5ledes at dens akse er vinkelret p\xc3\xa5 transformatoren i str\xc3\xb8mforsyningen for at mindske koblingen mellem dem.'